Parhaat yliopistot listattiin: Tampereen yliopisto nousi kansainvälisessä vertailussa, TTY:llä laskusuunta

Moni suomalainen yliopisto paransi sijoitustaan kansainvälisessä yliopistovertailussa. Sadan parhaan yliopiston joukkoon pääsi suomalaisista ainoastaan Helsingin yliopisto, joka on sijalla 90. Sijoitustaan paransivat viime vuodesta Aalto-yliopisto, Tampereen yliopisto ja Itä-Suomen yliopisto. Tampereen yliopisto nousi sijoille 201–250. Viime vuonna sijoitus osui kohtaan 251–300 ja sitä ennen 401–500. Sen sijaan Tampereen Teknillinen yliopisto piti saman sijoituksen kuin vuosi sitten: 501–600. Kaksi vuotta sitten TTY:n sijoitus oli hieman korkeampi, 401–500. Tänään julkaistussa Times Higher Education World University Rankings 2018 -vertailussa on mukana maailman 1 000 parasta yliopistoa. Vertailussa otetaan huomioon muun muassa opetus, tutkimus, tieteelliset viittaukset ja kansainvälisyys. Eri vertailu, eri tulos Kesäkuussa tulivat julki toisen kansainvälisen yliopistovertailun tulokset. QS-rankingissa molempien Tampereen yliopistojen sijoitukset laskivat. Lue lisää: Kansainvälinen ranking-lista julki: Tamperelaisten yliopistojen sijoitukset romahtivat Tampereen teknillinen yliopisto (TTY) oli sijalla 380. ja Tampereen yliopisto sijalla 551. Tampereen teknillinen yliopisto oli vuosi sitten sijalla 319. eli sijoitus putosi yli 60 pykälällä. Tampereen yliopisto oli vuosi sitten samassa vertailussa 501:s, eli senkin sijoitus laski 50 pykälällä.